Մարշա Գեյ Հարդեն

**Մարշա Գեյ Հարդեն** (, ), ամերիկացի բնավորության դերասան, «Երկրորդ պլանի լավագույն դերասանուհու համար» «Օսկար» մրցանակի դափնեկիր, «Պոլոկ» (2000) կենսագրական դրամայում դերի համար։ Նախկինում նա նկարահանվել էր «Միլերի խաչմերուկ» (1990), «Առաջին կանանց ակումբ» (1996), «Ֆլաբեր» (1997) և «Ծանոթացեք՝ Ջո Բլեք» (1998) ֆիլմերում։ 2003 թվականին կրկին անվանակարգվել է «Օսկար» մրցանակի, «Խորհրդավոր գետ» (2003) ֆիլմում դերակատարման համար։ Հարդենը նաև նկարահանվել է մի շարք հոլիվուդյան ֆիլմերում, որոնցից են «Տիեզերական կովբոյներ» (2000), «Վայրի պայմաններում» (2007) և «Մառախուղ» (2007), վերջինում մասնակցության համար նա արժանացել է «Սատուրն» մրցանակի։

2009 թվականին Հարդենը ստացել է «Տոմի» մրցանակ, «Սպանդի աստված» բեմադրությունում դերի համար։ Իր կարիերայի ընթացքում Հարդենը նաև երկու անգամ անվանակարգվել է «Էմմի» մրցանակի՝ հեռուստատեսությունում աշխատանքների համար։

## Վաղ տարիներ
Մարշա Գեյ Հարդենը ծնվել է Լա Խոյայում (Սան Դիեգո, Կալիֆոռնիա նահանգ) և եղել է ընտանիքի հինգ երեխաներից երրորդը։ Նրա հայրը եղել է զինծառայող, այդ պատճառով ընտանիքը մշտապես փոխել է բնակության վայրը, և Հարդենը ապրել է Ճապոնիայում, Գերմանիայում, Հունաստանում, Կալիֆոռնիայում և Մերիլենդում։ 1976 թվականին նա ավարտել է Կլինթոնի միջնակարգ դպրոցը, Մերիլենդի նահանգ, իսկ այնուհետև, Օստինի Տեխասի համալսարանը, թատերական արվեստի բակալավրի աստիճանով։ Հետագայում նա դերասանական արվեստի ուսուցումը շարունակում է Նյու Յորքի համալսարանում, որտեղ ստացել է միանգամից երկու աստիճան։

## Կարիերա
1979 թվականին Մարշա Գեյ Հարդենը նկարահանվում է ուսանողական ֆիլմում, իսկ 1980-ականներին հայտնվում է մի քանի հեռուստատեսային շոուներում։ Նրա համար բեկումնային է դարձել 1990 թվականին Կոեն եղբայրների «Միլերի խաչմերուկը» ֆիլմում խաղացած դերը, որից հետո մամուլում դերասանուհուն սկսել են անվանել «խոստումնալից նոր դերասանուհի»։ Այնուամենայնիվ, Հարդենը չէր ձգտում դառնալ գլխավոր կանացի դերերի կատարող և սկսել է կառուցել բնավորության դերասանի իր կարիերան, խաղալով զանազան դերեր, ինչպես հեռուստատեսությունում, այնպես էլ կինոյում։ 1992 թվականին նա խաղացել է Ավա Գարդների դերը «Սինատրա» մինի սերիալում, իսկ այնուհետև հայտնվում է Շիռլի Մակլեյնի, Ջեսիկա Թենդիի և Քեթի Բեյթսի հետ միևնույն կազմում «Երկրորդ շնչառություն» ֆիլմում

1993 թվականին Հարդենը նուրամուտել է Բրոդվեյի բեմում, «Հրեշտակները Ամերիկայում» պիեսում։ Դերը նրան քաջալերանքներ է բերել քննադատների կողմից, ինչպես նաև առաջին անվանակարգումը «Տոնի» մրցանակին՝ «Երկրորդ պլանի լավագույն դերասանուհի պիեսում» անվանակարգում, սակայն մրցանակին տիրանում է Դեբրա Մոնկը։ Մեծ էկրան նա վերադարձել է 1996 թվականին, ««Վառոդ» գրիլ-բար» անկախ ֆիլմում դերով, որը քննադատների կողմից դրական արձագանքների է արժանացել։ Հետագում նա հայտնվել է «Առավին կանանց ակումբ», «Անկործան լրտես», «Ֆլաբեր», «Հուսահատ միջոցներ» և «Ծանոթացեք՝ Ջո Բլեք» ֆիլմերում, որոնցում կատարել է երկրորդ պլանի դերեր, նախքան 2000 թվականին «Տիեզերական կովբոյներ» ֆիլմում գլխավոր կանացի դերի կատարումը՝ Թոմի Լի Ջոնսի հետ։

2001 թվականին Հարդենը «Երկրորդ պլանի լավագույն դերասանուհու համար» «Օսկար» է ստացել «Պոլոկ» կենսագրական ֆիլմում Լի Կրասների դերի համար։ Նրա հաղթանակը անակնկալ է դարձել, իսկ, շնորհիվ մրցանակի, Հարդենը սկսել է ավելի հաճախ հայտնվել էկրանին։ 2001-2002 թվականների եթերաշրջանում նա նկարահանվել է «Մաքս Բիդֆորդի դաստիարակությունը» սերիալում, որը փակվում է մեկ եթերաշրջանից հետո, ինչպես նաև խաղացել է գլխավոր դերեր մի քանի հեռուստաֆիլմերում։ 2004 թվականին նա կրկին անվանակարգվել է «Օսկար» մրցանակի, «Խորհրդավոր գետ» ֆիլմում դերակատարման համար, իսկ այնուհետև նկարահանվել է «Մոնա Լիզայի ժպիտը», «Բարի գալուստ որմզդեղնի ծովածոց», «Անտանելի արջեր», «Ամերիկյան երազանք», «Մահացած աղջիկ», «Պատրանք», «Կտավ» և «Անտեսանելի» ֆիլմերում։

2007 թվականին Մարշա Գեյ Հարդենը քննադատների կողմից դրական արձագանքների է արժանացել «Վայրի պայմաններում» և «Մառախուղ» ֆիլմերում խաղացած իր դերերի համար։ Նույն թվականին նա անվանակարգվել է «Էմմի» մրցանակի՝ «Լավագույն հրավիրված դերասանուհի դրամատիկական հեռուստասերիալում» անվանակարգում, «Օրենք և կարգ ու կանոն. Հատուկ ջոկատ» սերիալում հրավիրյալ դերի համար, իսկ 2009 թվականին նույն «Էմմի» մրցանակի «Երկրորդ պլանի լավագույն դերասանուհի մինի սերիալում կամ հեռուստաֆիլմում» անվանակարգում, «Իրենա Սենդլերի խիզախ սիրտը» հեռուստաֆիլմում դերի համար։ 2009 թվականին նա խաղացել է Կլեր Մեդոքսի դերը «Գոտեմարտ» սերիալի երկրորդ եթերաշրջանում։ Այնուհետև նա արժանացել է «Լավագույն դերասանուհի պիեսում» ««Տոնի»» մրցանակի, «Սպանդի աստված» պիեսում դերի համար։ 2012 թվականին նա նկարահանվել է NBC-ի «Իզաբել» սիթկոմի պիլոտում, իսկ մինչ այդ հրավիրված դերասանուհի է եղել «Թանկագին բժիշկ», «Հետաքննություն ըստ դիակի» և «Նորություններ» սերիալներում։ 2013 թվականին Հարդենը նկարահանվել է ABC ալիքի «Երրորդ կին» սիթկոմի գլխավոր դերերից մեկում։ Սերիալը մեկնարկից սկսել էր գովասանքի արժանանալ քննադատների կողմից, սակայն հաջողություն չէր ունենում վարկանիշում։ 2014 թվականի մայիսի 8-ին ալիքը մեկ եթերաշրջանից հետո փակում է սերիալը։ 2015 թվականին Հարդենը հրավիրվել է հեռուստատեսությունում իր առաջին գլխավոր դերին, CBS-ի «Ռեանիմացիա» բժշկական դրամայում։ Սկզբնապես դերը գրվել էր 35-ամյա դերասանուհու համար, սակայն պրոդյուսերները որոշում են այն հանձնել Հարդենին</ref։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

## Արտաքին հղումներ
* Պաշտոնական կայք
* Մարշա Գեյ Հարդենը Internet Movie Database կայքում
* Մարշա Գեյ Հարդենը Internet Broadway Database կայքում
* Մարշա Գեյ Հարդենը Internet Off-Broadway Database կայքում 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Կատեգորիա:Հոլիվուդյան դերասաններ
Կատեգորիա:Նյու Յորքի համալսարանի շրջանավարտներ
Կատեգորիա:Թատրոնի ամերիկացի դերասանուհիներ
Կատեգորիա:Աուդիոգիրք կարդացողներ